Period: Old Babylonian
Genre: Literary
Transliteration:
<SURFACE>
...
{ŋeš}gu-za ki di kud-ru-bi...um...
{d}alamuš ŋidru ba-an-da-šub šu-ni...
a₂-nud-da kug {d}nanna-ka ŋiri₃-na nu...ge <unk>
dub-šen kug lu₂ igi nu-bar-re-dam erim₂-e igi i-ni-in-bar
ŋeš-nud gi₄-rin-na nu-um-gub u₂ za-gin₃ nu-mu-un-bur₂
{urud}alan an-zag-ge₄ si-a-ba gu₂-guru₅ ba-an-ne-eš
<unk> ensi kišib-ŋal₂-bi eš-da šu li-bi₂-in-du₇-uš
gu₂ ki ŋal₂-la-ba ba-e-sug₂-eš kur-re ba-ab <unk> <unk> na-eš
uz-ga kug šu-luh dadag-ga-ke₄ šag₄-gada-la₂-bi-ne
ŋeš-hur me kug-ga ba-da-ha-lam-e iri kur₂-še₃ ba-ab-re₇-eš
{d}suen-e šag₄ hul-la-ni a-a-ni-ir ba-ši-in-de₆
igi a-a ugu-na {d}en-lil₂-la₂-še₃ dub₃ ki ba-ni-in-us₂
a-a ugu-ŋu₁₀ en₃-tukum-še₃ niŋ₂ <unk> igi erim₂-e mu-e-duh...
nam-en nam-lugal šum₂-ma-za-am₃ na-mu-e-ši <unk>
a-a {d}en-lil₂ lu₂ a₂ aŋ₂-e dug₄-ga zid
a-a {d}en-lil₂ nam mu-e-tar-ra ŋalga ba-ra-an-duh-duh...
siki-pa nam-en-na suh keš₂-da-ŋa₂
{d}en-lil₂-le dumu-ni {d}suen-ra inim zid mu-un-na-ab-be₂
dumu-ŋu₁₀ iri nam-he₂ kiri₃-zal ša-ra-da-du bal-zu ba-ši-ib-kiŋ₂
<SURFACE>
iri gul bad₃ gal bad₃-si-ba si₃-ge₅ u₃ ur₅-re bal an...
<unk> mi-ri-ib-dug₄-ga bala ud ku₁₀-ku₁₀-ga-bi-ir ŋal₂-lu ša-ra-zu
tuš-u₃-ri ki-tuš e₂-temen-ni₂-gur₃-ru-za zid-de₃-eš du₃...
urim₂{ki} kiri₃-zal-la he₂-en-du₃ uŋ₃ he₂-em-ši...
ur₂-bi-a <unk> he₂-en-ŋal₂ {d}ašnan he₂-em-da-hul₂
pa-bi-a kiri₃-zal he₂-en-ŋal₂ {d}utu he₂-em-da-hul₂
{ŋeš}banšur-ba he₂-ŋal₂ {d}ašnan-ka gu₂-da he₂-em-mi-la₂
urim₂{ki} iri an-ne₂ nam tar-re ki-bi ha-ra-ab-gi₄-gi₄
{d}en-lil₂-le gu₃ zid de₂-am₃ gu₂ an-še₃ he₂...zig₃
{d}nanna-ar ma-da sig nim-ma gu₂ hu-mu-na...
{d}suen kaskal kur-ra-ke₄ si he₂-na...
muru₉-gin₇ ki us₂-sa-a-gin₇...
inim dug₄-ga an {d}en-lil₂-la₂-kam šu zid...
{d}nanna iri-ni urim₂{ki}ma saŋ il₂ mu...
{d}suen-e e₂-kiš-nu-ŋal₂-la-še₃ im-ma-da-an-kur₉...
{d}nin-gal-e agrun-na kug-ga-na ni₂ mu-ni-ib₂-te-en...
šul {d}suen e₂-kiš-nu-ŋal₂ im-ma-da-kur₉-kur₉
ud gig-ga ud gaba-zu zig₃-ga-ab ud e₂-za gi₄-bi
ud iri gul-gul ud gaba-zu zig₃...ud e₂-za gi₄-bi
ud e₂ gul-gul ud gaba-zu zig₃...ud e₂-za gi₄-bi
ud ki-en-gi-ra ba-zal-la-ri kur-kur-ra he₂-eb-zal
ud ma-da ba-zal-la-a-ri kur-kur-ra he₂-eb-zal
kur ti-id-nu-um-e he₂-eb-zal kur-re he₂-eb-zal
...um-ma-ka he₂-eb-zal...re he₂-eb-zal
...na-ka he₂-eb-zal...he₂-eb-zal
...
<SURFACE>
<COLUMN>
urim₂{ki}ma bal nam-he₂ ud he₂-ni-ib-su₃-ud-de₃
uŋ₃-bi u₂-sal-la he₂-em-nud e-ne su₁₃-ud-bi im-ak
...nam-lu₂-lu₈ ba-tu₁₁ ba-de₅-de₅
egir₃-re mu-lu er₂ a-še-re
<COLUMN>
{d}nanna a iri-zu a e₂-zu a nam-lu-lu₈-zu
ki-ru-gu ia₂-kam-ma-am₃

Cuneiform:
<SURFACE>
...
𒄑𒄖𒍝𒆠𒁲𒋻𒊒𒁉...𒌝...
𒀭𒋭𒉺𒁀𒀭𒁕𒊒𒋗𒉌...
𒀉𒈿𒁕𒆬𒀭𒋀𒆠𒅗𒄊𒈾𒉡...𒄀<unk>
𒁾𒊿𒆬𒇽𒅆𒉡𒁇𒊑𒁮𒉈𒊒𒂊𒅆𒄿𒉌𒅔𒁇
𒄑𒈿𒄄𒆸𒈾𒉡𒌝𒁺𒌑𒍝𒆳𒉡𒈬𒌧𒁔
𒍏𒀩𒀭𒍠𒄄𒋛𒀀𒁀𒄘𒍀𒁀𒀭𒉈𒌍
<unk>𒂗𒈨𒇷𒈩𒅅𒁉𒌍𒁕𒋗𒇷𒉈𒅔𒌌𒍑
𒄘𒆠𒅅𒆷𒁀𒁀𒂊𒁻𒌍𒆳𒊑𒁀𒀊<unk><unk>𒈾𒌍
𒊻𒂵𒆬𒋗𒈛𒌓𒌓𒂵𒆤𒊮𒃰𒇲𒁉𒉈
𒄑𒄯𒈨𒆬𒂵𒁀𒁕𒄩𒇴𒂊𒌷𒉽𒂠𒁀𒀊𒁻𒌍
𒀭𒂗𒍪𒂊𒊮𒅆𒌨𒆷𒉌𒀀𒀀𒉌𒅕𒁀𒅆𒅔𒁺
𒅆𒀀𒀀𒌋𒅗𒈾𒀭𒂗𒆤𒇲𒂠𒄭𒆠𒁀𒉌𒅔𒍑
𒀀𒀀𒌋𒅗𒈬𒇷𒋗𒃻𒌉𒇲𒂠𒃻<unk>𒅆𒉈𒊒𒂊𒈬𒂊𒂃...
𒉆𒂗𒉆𒈗𒋧𒈠𒍝𒀀𒀭𒈾𒈬𒂊𒅆<unk>
𒀀𒀀𒀭𒂗𒆤𒇽𒀉𒉘𒂊𒅗𒂵𒍣
𒀀𒀀𒀭𒂗𒆤𒉆𒈬𒂊𒋻𒊏𒃌𒁀𒊏𒀭𒂃𒂃...
𒋠𒉺𒉆𒂗𒈾𒈽𒆟𒁕𒂷
𒀭𒂗𒆤𒇷𒌉𒉌𒀭𒂗𒍪𒊏𒅗𒍣𒈬𒌧𒈾𒀊𒁉
𒌉𒈬𒌷𒉆𒃶𒅗𒉌𒊭𒊏𒁕𒁺𒁄𒍪𒁀𒅆𒅁𒆥
<SURFACE>
𒌷𒄢𒂦𒃲𒂦𒋛𒁀𒋧𒆠𒅇𒄯𒊑𒁄𒀭...
<unk>𒈪𒊑𒅁𒅗𒂵𒁄𒌓𒈪𒈪𒂵𒁉𒅕𒅅𒇻𒊭𒊏𒍪
𒆪𒅇𒊑𒆠𒆪𒂍𒋼𒉎𒅍𒊒𒍝𒍣𒉈𒌍𒆕...
𒋀𒀕𒆠𒅗𒉌𒆷𒃶𒂗𒆕𒌧𒃶𒅎𒅆...
𒌫𒁉𒀀<unk>𒃶𒂗𒅅𒀭𒊺𒌁𒃶𒅎𒁕𒄾
𒉺𒁉𒀀𒅗𒉌𒃶𒂗𒅅𒀭𒌓𒃶𒅎𒁕𒄾
𒄑𒍎𒁀𒃶𒅅𒀭𒊺𒌁𒅗𒄘𒁕𒃶𒅎𒈪𒇲
𒋀𒀕𒆠𒌷𒀭𒉌𒉆𒋻𒊑𒆠𒁉𒄩𒊏𒀊𒄄𒄄
𒀭𒂗𒆤𒇷𒅗𒍣𒌤𒀀𒀭𒄘𒀭𒂠𒃶...𒍣
𒀭𒋀𒆠𒅈𒈠𒁕𒋝𒉏𒈠𒄘𒄷𒈬𒈾...
𒀭𒂗𒍪𒆜𒆳𒊏𒆤𒋛𒃶𒈾...
𒅎𒂂𒁶𒆠𒍑𒊓𒀀𒁶...
𒅗𒅗𒂵𒀭𒀭𒂗𒆤𒇲𒄰𒋗𒍣...
𒀭𒋀𒆠𒌷𒉌𒋀𒀕𒆠𒈠𒊕𒅍𒈬...
𒀭𒂗𒍪𒂊𒂍𒆧𒉡𒅅𒆷𒂠𒅎𒈠𒁕𒀭𒆭...
𒀭𒎏𒃲𒂊𒂍𒉣𒈾𒆬𒂵𒈾𒉎𒈬𒉌𒌈𒋼𒂗...
𒂄𒀭𒂗𒍪𒂍𒆧𒉡𒅅𒅎𒈠𒁕𒆭𒆭
𒌓𒍼𒂵𒌓𒃮𒍪𒍣𒂵𒀊𒌓𒂍𒍝𒄄𒁉
𒌓𒌷𒄢𒄢𒌓𒃮𒍪𒍣...𒌓𒂍𒍝𒄄𒁉
𒌓𒂍𒄢𒄢𒌓𒃮𒍪𒍣...𒌓𒂍𒍝𒄄𒁉
𒌓𒆠𒂗𒄀𒊏𒁀𒉌𒆷𒊑𒆳𒆳𒊏𒃶𒅁𒉌
𒌓𒈠𒁕𒁀𒉌𒆷𒀀𒊑𒆳𒆳𒊏𒃶𒅁𒉌
𒆳𒋾𒀉𒉡𒌝𒂊𒃶𒅁𒉌𒆳𒊑𒃶𒅁𒉌
...𒌝𒈠𒅗𒃶𒅁𒉌...𒊑𒃶𒅁𒉌
...𒈾𒅗𒃶𒅁𒉌...𒃶𒅁𒉌
...
<SURFACE>
<COLUMN>
𒋀𒀕𒆠𒈠𒁄𒉆𒃶𒌓𒃶𒉌𒅁𒋤𒌓𒉈
𒌧𒁉𒌑𒊩𒆷𒃶𒅎𒈿𒂊𒉈𒁍𒌓𒁉𒅎𒀝
...𒉆𒇽𒌷𒁀𒄸𒁀𒊑𒊑
𒊩𒂠𒊑𒈬𒇻𒀀𒅆𒀀𒊺𒊑
<COLUMN>
𒀭𒋀𒆠𒀀𒌷𒍪𒀀𒂍𒍪𒀀𒉆𒇻𒌷𒍪
𒆠𒊒𒄖𒐊𒄰𒈠𒀀𒀭